CELEX: 62008CN0022
Language: fi
Date: 2008-01-22 00:00:00
Title: Asia C-22/08: Ennakkoratkaisupyyntö, jonka Sozialgericht Nürnberg (Saksa) on esittänyt 22.1.2008 — Athanasios Vatsouras v. Arbeitsgemeinschaft (ARGE) Nürnberg 900

26.4.2008   
            
            
               FI
            
            
               Euroopan unionin virallinen lehti
            
            
               C 107/10
            
         Ennakkoratkaisupyyntö, jonka Sozialgericht Nürnberg (Saksa) on esittänyt 22.1.2008 — Athanasios Vatsouras v. Arbeitsgemeinschaft (ARGE) Nürnberg 900
   (Asia C-22/08)
   (2008/C 107/15)
   Oikeudenkäyntikieli: saksa
   Ennakkoratkaisua pyytänyt tuomioistuin
   Sozialgericht Nürnberg
   Pääasian asianosaiset
   
      Kantaja: Athanasios Vatsouras
   
      Vastaaja: Arbeitsgemeinschaft (ARGE) Nürnberg 900
   Ennakkoratkaisukysymykset
   
               1)
            
            
               Onko [Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annetun] Euroopan parlamentin ja neuvoston direktiivin 2004/38/EY (1) (EUVL L 158/77; jäljempänä direktiivi 2004/38) 24 artiklan 2 kohta EY 12 artiklan, luettuna yhdessä EY 39 artiklan kanssa, mukainen?
            
         
               2)
            
            
               Mikäli ensimmäiseen kysymykseen vastataan kieltävästi, onko EY 12 artiklan, luettuna yhdessä EY 39 artiklan kanssa, vastainen sellainen kansallinen säännös, jolla suljetaan unionin kansalaiset sosiaaliavustusten ulkopuolelle, kun direktiivin 2004/38 6 artiklan mukainen sallitun oleskelun enimmäispituus ylittyy eikä oleskeluoikeutta ole myöskään muiden säännösten nojalla?
            
         
               3)
            
            
               Mikäli ensimmäiseen kysymykseen vastataan myöntävästi, onko EY 12 artiklan vastainen sellainen kansallinen säännös, jolla suljetaan EU:n jäsenvaltion kansalaiset jopa sellaisen sosiaaliavustuksen ulkopuolelle, jota myönnetään laittomille maahanmuuttajille?
            
         
      (1)  EUVL L 158, s. 77.